**Szarvasgede Község Önkormányzata**

**Képviselő-testületének**

**9. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2024. augusztus 8-án

megtartott nyilvános testületi üléséről.

**N a p i r e n d**:

1./ Javaslat a Salgótarjáni Katasztrófavédelmi Kirendeltség 2023. évi tevékenységéről szóló

tájékoztató, valamint a Pásztói Hivatásos Tűzoltó-parancsnokságok 2023. évi

tevékenységéről szóló beszámoló elfogadására

**Előterjesztő:** Kovács Ottó Béla polgármester *29/2024.(VIII.8.) határozat*

*30/2024.(VIII.8.) határozat*

2./ Javaslat Szarvasgede Község Önkormányzata önkormányzati útjainak javítására érkezett

árajánlatok elbírálására *31/2024.(VIII.8.) határozat*

**Előterjesztő:** Kovács Ottó Béla polgármester

3./ Egyebek

**Szarvasgede Község Önkormányzata**

**Képviselő-testületének**

**9. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2024. augusztus 8-án

megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** dr. Horkai-Tóth Gabriella jegyző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, a testületi ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslata Salgótarjáni Katasztrófavédelmi Kirendeltség 2023. évi tevékenységéről szóló tájékoztató, valamint a Pásztói Hivatásos Tűzoltó-parancsnokságok 2023. évi tevékenységéről szóló beszámoló elfogadására

2./ Javaslat Szarvasgede Község Önkormányzata önkormányzati útjainak javítására érkezett árajánlatok elbírálására

3./ Egyebek

**I. NAPIREND:**

**Javaslat a Salgótarjáni Katasztrófavédelmi Kirendeltség 2023. évi tevékenységéről szóló tájékoztató, valamint a Pásztói Hivatásos Tűzoltó-parancsnokságok 2023. évi tevékenységéről szóló beszámoló elfogadására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: A beszámoló és tájékoztató kiküldésre került, ahogy láthattuk a pásztói tűzoltóságnak 274 esetben kellett beavatkoznia a tavalyi év során, Szarvasgede is az illetékességi területhez tartozik, ide nem kellett vonulniuk. A katasztrófavédelmi Igazgatóság tájékoztatója szerint 2023 júliusában voltak kiemelt események, amik az időjárás viszontagságai miatt következtek be, villámáradások alakultak ki több helyen is. Az idei évben itt nálunk is beavatkozást igényelt a villámzápor miatt a patak áradása. Javaslom a tájékoztató és a beszámoló elfogadását.

A képviselők részéről kérdés, észrevétel nem hangzott el, a polgármester szavazásra bocsátja a Salgótarjáni Katasztrófavédelmi Kirendeltség 2023. évi tevékenységéről szóló tájékoztatóját.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a tájékoztatót és az alábbi határozatot hozza:

**29/2024.(VIII.8.) Képviselő-testületi határozat**

Szarvasgede Község Önkormányzata Képviselő-testülete Nógrád Vármegyei Katasztrófavédelmi Igazgatóság Salgótarjáni Katasztrófavédelmi Kirendeltség 2023. évi tevékenységéről szóló tájékoztatót elfogadja.

**Felelős:** Kovács Ottó Béla polgármester

**Határidő**: azonnal

A képviselők részéről kérdés, észrevétel nem hangzott el, a polgármester szavazásra bocsátja a Pásztói Hivatásos Tűzoltó-parancsnokság 2023. évi tevékenységéről szóló tájékoztatóját.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a tájékoztatót és az alábbi határozatot hozza:

**30/2024.(VIII.8.) Képviselő-testületi határozat**

Szarvasgede Község Önkormányzata Képviselő-testülete a Pásztói Hivatásos Tűzoltó-parancsnokság 2023. évi tevékenységéről szóló beszámolóit elfogadja.

**Felelős:** Kovács Ottó Béla polgármester

**Határidő:** azonnal

**II. NAPIREND:**

**Javaslat Szarvasgede Község Önkormányzata önkormányzati útjainak javítására érkezett árajánlatok elbírálására**

*(határozati javaslat és árajánlatok a jegyzőkönyvhöz csatolva)*

**Kovács Ottó Béla polgármester:** Az önkormányzati tulajdonú utak javítására (Arany János út, Petőfi út, Hunyadi út, Béke tér és Kossuth Lajos út kereszteződései előtti szakaszokon) több árajánlatot kértünk azonos műszaki tartalomra a korábbi testületi ülésen történt előzetes egyeztetés alapján. Négy ajánlat érkezett:

* KELI-BAU Kft (3135 Szécsényfelfalu, 350/4. hrsz.): nettó 3.260.917 Ft + 880.448 Ft ÁFA, bruttó 4.141.365 Ft
* Nemesgép 2000 Zrt (2096 Üröm, 064/90. hrsz.): nettó 3.927.850 Ft + 1.060.520 Ft ÁFA, bruttó 4.988.370 Ft
* MOHA Brothers Kft (2600 Vác, Gödöllői út 4.): nettó 3.902.500 Ft + 1.053.675 Ft, bruttó 4.956.175 Ft
* Tamaskovics János e.v. (2687 Bercel, Ifjúsági út 60.): nettó 3.534.775 Ft + 954.389 Ft ÁFA, bruttó 4.489.164 Ft

Javaslom, hogy a Képviselő-testület a beérkezett ajánlatok közül a legalacsonyabb ajánlatot adó KELI-BAU Kft (3135 Szécsényfelfalu, 350/4. hrsz.) ajánlatát fogadja el bruttó 4.141.365 Ft összeggel.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**31/2024.(VIII.8.) Képviselő-testületi határozat**

Szarvasgede Község Önkormányzata részére az önkormányzati tulajdonú utak javítására (Arany János út, Petőfi út, Hunyadi út, Béke tér és Kossuth Lajos út kereszteződései előtti szakaszokon burkolatbontási és aszfaltozási munkálatok 94 m2, padkakészítés 100 m2) az alábbi árajánlatok érkeztek:

* KELI-BAU Kft (3135 Szécsényfelfalu, 350/4. hrsz.): nettó 3.260.917 Ft + 880.448 Ft ÁFA, bruttó 4.141.365 Ft
* Nemesgép 2000 Zrt (2096 Üröm, 064/90. hrsz.): nettó 3.927.850 Ft + 1.060.520 Ft ÁFA, bruttó 4.988.370 Ft
* MOHA Brothers Kft (2600 Vác, Gödöllői út 4.): nettó 3.902.500 Ft + 1.053.675 Ft, bruttó 4.956.175 Ft
* Tamaskovics János e.v. (2687 Bercel, Ifjúsági út 60.): nettó 3.534.775 Ft + 954.389 Ft ÁFA, bruttó 4.489.164 Ft

A Képviselő-testület a beérkezett ajánlatok közül a legalacsonyabb ajánlatot adó KELI-BAU Kft (3135 Szécsényfelfalu, 350/4. hrsz.) ajánlatát fogadja el bruttó 4.141.365 Ft összeggel és felhatalmazza a polgármestert a vállalkozási szerződés megkötésére.

**Határidő**: értelemszerűen

**Felelős**: Kovács Ottó Béla polgármester

**III. Egyebek:**

1. **Közmeghallgatás**

**Kovács Ottó Béla polgármester:** Javaslom a közmeghallgatás megtartását szeptember hónapban a ciklus lezárásaként, kérdésem, hogy 2024. szeptember 19. (csütörtök) 17.00 órai időpont megfelelő lesz-e?

A képviselő-testület egyhangúlag elfogadja a közmeghallgatás időpontjaként a 2024. szeptember 19. 17.00 órai időpontot.

1. **Bejelentések:**

**Kovács Ottó Béla polgármester:**

* Diákmunka programban júliusban 2 fő, augusztus hónapban 3 fő vesz részt az önkormányzatnál.
* Az óvoda villanyszerelési munkái elkészültek, illetőleg a festés is megtörtént. A kerítésen a nádat mindenképp cserélni szükséges, később meg kell vizsgálnunk annak a kerítésszakasznak a cseréjét, hogy az intézmény költségvetéséből megoldható-e vagy pályázati lehetőséget kell keresnünk rá.
* A katasztrófavédelemnél az új igazgató kinevezése megtörtént, a települést II. kategóriába sorolták át, így 20 fő beosztása válik szükségessé, amit előzetesen le szeretnék majd egyeztetni az érintettekkel és szükséges lesz egy gyakorlaton is részt venniük.
* Falunap augusztus 17- én lesz, főzőverseny, süteményverseny, ugrálóvár, kézműves foglalkozás az óvónőkkel, az Unisex fog fellépni és Zatykó Peti fog zenélni. Az önkormányzat székelykáposztával és palacsintával készül.
* Tájékoztatásul jelzem, hogy érkezett egy kérelem Moór Mariannától, villámárvizek esetére kéri a vízelvezető árkok tisztítását, illetve töltés létesítését. Meg fogjuk vizsgálni a lehetőségeket és a költségek függvényében hozunk majd döntést.

**Kakukné Opre Mária önkormányzati képviselő:** Javasolni szeretnénk az óvodai dolgozók jutalmazását, ugyanis az idei évben jelentős többletmunkát végeztek, többen úgy látjuk megérdemelnék.

**Divald Szabolcs önkormányzati képviselő:** Csatlakozom Marikához, támogatom az óvodai dolgozók munkájának elismerését. Az elhanyagolt, gazos ingatlanok esetében nem mindenhol történt a felszólítást követően előrelépés, kérem vizsgáljuk felül őket.

A képviselők részéről további kérdés, észrevétel nem hangzott el, a polgármester megköszöni a részvételt, a rendkívüli testületi ülést bezárja.

Kmf.

Kovács Ottó Béla dr. Horkai-Tóth Gabriella

polgármester jegyző